לורנזו בראון

**לורנזו דונטז בראון** (באנגלית: **Lorenzo Dontez Brown**; נולד ב-26 באוגוסט 1990) הוא כדורסלן אמריקאי-ספרדי המשחק בעמדת הרכז באולימפיה מילאנו מליגת העל האיטלקית והיורוליג.

## קריירת מכללות
[ממוזער|בראון במדי [אוניברסיטת המדינה של קרוליינה הצפונית|NC סטייט]]
בראון שיחק כדורסל מכללות באוניברסיטת המדינה של קרוליינה הצפונית (NC סטייט) מ-2010 עד 2013 והוביל את ה-NC סטייט וולפאק לשתי הופעות רצופות בטורניר אליפות המכללות בכדורסל ב-2012 וב-2013. כג'וניור (סטודנט בשנתו השלישית) העמיד בראון ממוצעים של 12.4 נקודות ו-4.3 ריבאונדים למשחק והוביל את אזור החוף האטלנטי (ACC) באסיסטים עם 7.2 ובחטיפות עם שתיים למשחק. בסיום העונה נבחר לחמישייה השנייה של ה-ACC. במהלך קריירת המכללות שלו העמיד בראון ממוצעים של 11.6 נקודות, 4.2 ריבאונדים ו-5.8 אסיסטים ב-32.6 דקות למשחק.

לאחר עונת 2012/13 החליט בראון לוותר על העונה האחרונה שלו בקולג' והכריז על מועמדותו לדראפט ה-NBA.

## קריירה מקצועית
### עונת 2013/14
בראון נבחר בבחירה ה-52 בדראפט ה-NBA 2013 על ידי מינסוטה טימברוולבס והצטרף לסגל הקבוצה לליגת הקיץ של ה-NBA. ב-26 בספטמבר 2013 הוא חתם על החוזה המקצועי הראשון שלו עם הוולבס, אך שוחרר ב-25 באוקטובר.

ב-1 בנובמבר 2013 הוא נרכש על ידי ספרינגפילד ארמור מליגת הפיתוח של ה-NBA, וב-20 בנובמבר חתם בפילדלפיה 76'. הוא ערך את הופעת הבכורה שלו ב-NBA באותו יום בהפסד 98–108 לטורונטו ראפטורס, כשנכנס 58 שניות לסיום הרבע הרביעי וקלע 5 נקודות. במהלך עונת הרוקי שלו הוא נשלח פעמים רבות לקבוצת ליגת הפיתוח של הסיקסרס, דלאוור 87', במדיה רשם ממוצעים של 19.9 נקודות, 5.3 ריבאונדים, 6.9 אסיסטים ו-1.7 חטיפות למשחק. ב-14 במרץ 2014 הוא שוחרר מפילדלפיה, וכעבור יומיים נרכש מחדש על ידי ספרינגפילד ארמור.

### עונת 2014/15
ב-29 ביולי 2014 חתם בראון ברייר ונציה מליגת העל האיטלקית בכדורסל, אך חוזהו בוטל ב-5 בספטמבר 2014 על ידי הקבוצה. ב-25 בספטמבר 2014 הוא חתם בדטרויט פיסטונס, אך נחתך מהסגל ב-20 באוקטובר. ב-1 בנובמבר הוא נרכש על ידי גרנד ראפידס דרייב וכעבור שבועיים ערך את הופעת הבכורה שלו בהפסד 103–112 לבייקרספילד ג'אם כשרשם 14 נקודות, שישה ריבאונדים וחמישה אסיסטים ב-33 דקות. ב-4 בפברואר 2015 הוא נבחר למשחק האולסטאר של ליגת הפיתוח של ה-NBA.

ב-28 בינואר 2015 הוא חתם על חוזה ל-10 ימים עם מינסוטה טימברוולבס. שלושה ימים לאחר מכן, במשחקו השלישי בלבד בקבוצה, הוא פתח בחמישייה לראשונה בזכות היותו הרכז הבריא היחיד בקבוצה. הוא נאלץ לשחק את כל המשחק למעט חמש שניות בהפסד הוולבס 90–106 לקליבלנד קאבלירס, ורשם 9 אסיסטים, 6 ריבאונדים ונקודה אחת. ב-6 בפברואר הוא חתם על חוזה שני ל-10 ימים עם הטימברוולבס וב-19 בפברואר חתם בטימברוולבס להמשך העונה, אך ב-24 באוקטובר נופה מהסגל.

### עונת 2015/16
ב-12 בנובמבר 2015 נרכש בראון מחדש על ידי גרנד ראפידס דרייב.

ב-8 בינואר 2016 הוא חתם על חוזה ל-10 ימים בפיניקס סאנס וכעבור ארבעה ימים ערך את הופעת הבכורה שלו בקבוצה כשרשם 7 נקודות, 5 אסיסטים, 2 ריבאונדים וחטיפה בהפסד 97–116 לאינדיאנה פייסרס. ב-18 בינואר הוא חתם על חוזה שני ל-10 ימים עם הסאנס, אך לאחר תום החוזה החליטו הסאנס לא להשאיר אותו והוא הפך לשחקן חופשי. ב-2 בפברואר הוא נרכש מחדש על ידי הדרייב ונבחר למשחק האולסטאר של ליגת הפיתוח שנה שנייה ברציפות.

ב-18 במרץ 2016 חתם בראון על חוזה ל-10 ימים עם דטרויט פיסטונס. ב-28 במרץ חתם על חוזה נוסף, וב-13 באפריל חתם לשארית העונה בקבוצה. הוא שוחרר מהקבוצה ב-22 באוקטובר 2016.

### עונת 2016/17
ב-4 בנובמבר 2016 חתם בראון באוניקס קאזאן הרוסית, אך חוזהו בוטל ב-15 בנובמבר לאחר שנכשל בבדיקות הרפואיות. ב-8 בדצמבר 2016 הוא חתם בג'ג'יאנג גולדן בולס הסינית מליגת ה-CBA. ב-3 במרץ 2017, לאחר סיום העונה בסין, נרכש בראון מחדש על ידי גרנד ראפידס דרייב.

### עונת 2017/18
בליגת הקיץ 2017 שיחק בראון במדי דטרויט פיסטונס, ולאחר מכן חתם על חוזה דו-כיווני עם טורונטו ראפטורס, במסגרתו חילק את זמנו בין טורונטו לבין קבוצת ליגת הפיתוח שלה, ראפטורס 905. בסיום העונה הוא זכה בפרס ה-MVP של ליגת הפיתוח לאחר שהעמיד ממוצעים של 18.8 נקודות, 5.2 ריבאונדים, 8.9 אסיסטים ו-1.8 חטיפות למשחק והוביל את קבוצתו לגמר, בו הפסידה 0–2 לאוסטין ספרס. לפני סיום העונה שודרג חוזהו של בראון לחוזה סטנדרטי.

### עונת 2018/19
ב-20 ביולי 2018 חידש בראון את חוזהו בראפטורס, וב-26 משחקים בעונת  קלע 2.1 נקודות ב-8.2 דקות בממוצע למשחק. ב-7 בינואר 2019 שוחרר בראון מהראפטורס.

ב-10 בפברואר 2019 חתם בראון בגואנגג'ואו לונג ליונס מליגת ה-CBA הסינית ויומיים לאחר מכן ערך את הופעת הבכורה שלו בקבוצה כשקלע 17 נקודות בניצחון 97–93 על בייג'ינג דאקס.

### עונת 2019/20
ב-3 באוגוסט 2019 חתם בראון בכוכב האדום בלגרד מהליגה האדריאטית והיורוליג.

### עונת 2020/21
ב-14 ביולי 2020 חתם בראון בפנרבחצ'ה מליגת העל הטורקית בכדורסל והיורוליג. ב-17 ביוני 2021 הוא שוחרר מהמועדון.

### עונת 2021/22
ב-23 ביולי 2021 חתם בראון לשנה באוניקס קאזאן מהליגה המאוחדת של VTB והיורוליג. הוא עזב את הקבוצה בתחילת 2022 עקב הפלישה הרוסית לאוקראינה.

### מכבי תל אביב (2022–2024)
ב-29 ביוני 2022 חתם בראון על חוזה לשנתיים במכבי תל אביב מליגת העל הישראלית והיורוליג, עימה זכה בגביע ווינר בכדורסל 2022 ובאליפויות המדינה ב- ו-. בראון נבחר לחמישיית העונה ביורוליג ב- ולחמישיית העונה השנייה ב-, והוביל את מכבי פעמיים לרבע גמר היורוליג.

בראון ובת זוגו לורי השתתפו בצילומי העונה השישית של ״בייבי בום״ בקשת 12, שם תיעדו המצלמות את לידת בנם הבכור.

### פנאתינאיקוס (2024–הווה)
ב-25 ביוני 2024 חתם בראון לשלוש שנים בפנאתינאיקוס מליגת העל היוונית בכדורסל והיורוליג.

## קריירה בנבחרת הלאומית
ביולי 2022 קיבל בראון אזרחות ספרדית, ובאותה שנה הוביל את נבחרת ספרד בכדורסל לזכייה ביורובאסקט 2022 ונבחר לחמישיית הטורניר לאחר שהעמיד ממוצעים של 15.2 נקודות, 1.8 ריבאונדים ו-7.6 אסיסטים למשחק.

## קישורים חיצוניים

*פרופיל, באתר פיב"א
*פרופיל, באתר מנהלת ליגת העל בכדורסל

## הערות שוליים

קטגוריה:כדורסלני ג'ג'יאנג גולדן בולס
קטגוריה:כדורסלני טורונטו ראפטורס
קטגוריה:כדורסלני ספרינגפילד ארמור
קטגוריה:כדורסלני ראפטורס 905
קטגוריה:כדורסלני פיניקס סאנס
קטגוריה:כדורסלני פילדלפיה 76'
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני מינסוטה טימברוולבס
קטגוריה:בחירות דראפט של מינסוטה טימברוולבס
קטגוריה:כדורסלני הכוכב האדום בלגרד
קטגוריה:כדורסלני גואנגג'ואו לונג ליונס
קטגוריה:כדורסלני גרנד ראפידס דרייב
קטגוריה:כדורסלני פנרבחצ'ה
קטגוריה:כדורסלני דלאוור בלו קואוטס
קטגוריה:כדורסלני אוניקס קאזאן
קטגוריה:כדורסלני מכבי תל אביב
קטגוריה:כדורסלני פנאתינאיקוס
קטגוריה:ג'ורג'יה: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ספרדים
קטגוריה:כדורסלני נבחרת ספרד
קטגוריה:ספורטאים אמריקאים בישראל
קטגוריה:אמריקאים שנולדו ב-1990